iesearth.com

Основи на екологичното строителство
2024-09-28 10:00 - 2024-09-29 16:00 (Europe/Helsinki) | Нов български университет, София, България
„Основи на екологичното строителство (теория и практики с природни строителни материали)“ ще ви запознае с фундаменталното значение на съвременното екологичното строителство. Курсът предвижда овладяване на основополагащи познания за екологичното строителство и прилагане на практика на получените нови знания.
БАЖНО! Курсът е отворен за всички желаещи да го посетят

СТРОЙ ФЕСТ 2024, „Представяне на Електронния регистър за въглеродния отпечатък на строителните материали и нови стандарти.“
2024-09-13 16:40 - 17:30 UTC | Bau Academy, бул."Цариградско шосе" 319, София
За кого е предназначено:

Архитекти

Инженери

Проектанти

Project Management

Студенти

Инсталатори

Строителни компании

ПоКрив или по-прав...Мини форум за екологично строителство с цел възстановяване на сградата на ИНСТИТУТА ПО ЕКОЛОГИЧНО СТРОИТЕЛСТВО!
2024-08-16 09:00 - 2024-08-18 18:00 (Europe/Moscow) | село Долни Раковец, България
Очакват ни 3 прекрасни дни за малки и големи, през които освен работа ще има и много забавления и лекции в сферата на екологичното строителство.
Заповядайте да се запознаете отблизо и да изпробвате лично някои от естествените строителни материали.Ще имаме и специални гости с голям опит в областта и природосъобразния начин на живот.
Има възможност за пренощуване на палатки в двора на училището с лагерен огън и много положителни емоции!Ще се радваме да се потрудим заедно с всички вас и този път. Доведете и приятели, защото „Колкото повече, толкова повече“ е казал Мечо Пух.
Бъдете готови да се поизцапате и да се поизморите, но ви насърчаваме и да си отделяте време за нови запознанства и сладки приказки, обмен на идеи и усмивки, сливане с природата и мястото, а защо не и слънчеви бани!
КАКВО ОЧАКВАМЕ ОТ ДОБРОВОЛЦИТЕ:– Да попълните заявката за участие– Да дойдете, заредени с енергия и добро настроение– Да доведете приятели– Да носите инструменти, ако разполагате с такива (шпакли, мистрии, чукове, длета, лопати, кофи)Ние осигуряваме голяма част от инструментите, но който разполага с такива, няма да са излишни. Ръкавици, каски и основни инструменти, както и кафе, чай и закуски за подкрепа ще получите от организаторите и домакините от село #ДолниРаковец.*****ВАЖНО: Събието не е подходящо за участници с бебета и с малки деца*****За да се РЕГИСТРИРАТЕ за участие, попълнете формуляра, който е ТУК >>> https://forms.gle/7Qkaqo5cSn2cY5Et9

Основи на екологичното строителство
2024-07-27 08:00 - 2024-07-28 17:00 (Europe/Moscow) | Природна Перспектива, Стар Истевник
Акценти:

Знания в основните направления на строителната гео-биология.
Пратически опит свързан с използването на екологични строителни материали (глина, слама, коноп, вълна, дърво)

Лектор: Добромир Машев, Председател на УС на ИЕС

Лятна доброволческа акция за ИЕС
2024-07-12 10:00 - 2024-07-14 15:00 UTC | село Долни Раковец, България
ЛЯТО Е! ВРЕМЕ ЗА ДОБРО!
На море всеки може да отиде на почивка, затова ние ви каним при нас – в село Долни Раковец! ;)
ВАЖНО ЗА ДОБРОВОЛЦИТЕ

!!! Четвърто голямо събиране !!!
Приятели, съмишленици, доброжелатели, продължаваме с изграждането на дома на ИЕС – Институт по екологично строителство!
КОГА: 12 – 12 – 14 юли
КЪДЕ: Долни Раковец, сградата на #ИЕС
Събираме се, защото имаме един финален напън – да изчистим сградата и да я подготвим за ПОКРИВА, който ще получи през есента! Ще се радваме да се потрудим заедно с всички вас и през тази година. Доведете приятели, за да не съжаляват после, че не са успели да се включат

Бъдете готови да се поизцапате и да се поизморите, но ви насърчаваме и да си отделяте време за нови запознанства и сладки приказки, обмен на идеи и усмивки, сливане с природата и мястото, а защо не и слънчеви бани!
КАКВО ЩЕ ПРАВИМ?
1. Сваляне на малкото останала мазилка вътре в сградата и по фасадата
2. Почистване на сградата
3. Косене и почистване на двора – тревите и храсталаците отново са избуяли
4. Подготовка на терена на покрива
КАКВО ОЧАКВАМЕ ОТ ДОБРОВОЛЦИТЕ:
– Да попълните заявката за участие
– Да дойдете, заредени с енергия и добро настроение
– Да доведете приятели
– Да носите инструменти, ако разполагате с такива (шпакли, мистрии, чукове, длета, строителни колички, лопати, кофи)
НОЩУВАНЕ:
Стига да ви звучи примамливо, в двора на училището има условия за опъване на палатки, както и за паркиране на автомобили. При предварителна заявка от ваша страна и наличие на места, може да се намери и възможност за нощувка в селото в @ДомОм.
ИНВЕНТАР ЗА РАБОТА:
Ние осигуряваме голяма част от инструментите, но „Колкото повече, толкова повече“ е една чудесна мъдрост, към която се придържаме Ръкавици, каски и основни инструменти, както и кафе, чай и закуски за подкрепа ще получите от организаторите и домакините от село #ДолниРаковец.
*****
ВАЖНО: Събието не е подходящо за участници с бебета и с малки деца
*****
За да се РЕГИСТРИРАТЕ за участие, попълнете формуляра, който е ТУК >>> https://forms.gle/7Qkaqo5cSn2cY5Et9
За допълнителна информация: 08888 10933 (Добромир Машев)

Курс по строителство с естествени материали
2024-07-04 08:00 - 2024-07-07 17:00 UTC | Имение Обичковци, България
Курсът е 4-дневен и включва практическо обучение за строителство с естествени материали. Програмата съдържа: първи ден – направа на стена от трамбована глина, направа на кирпич и пресовани глинени блокове, зидане с кирпич; втори ден -глинени мазилки, направа на арка; трети ден- каменна зидария, варови мазилки; четвърти ден -финишни варови мазилки, таделакт, стена от коб, пълнежи на стени с плетарка и баскии.Максимален брой участници – 6.
Водещ арх. Георги ГеоргиевЦена е 300 лв. и включва 10 часов видеозапис на теоретична част. За семейства цената е 250 лв. за участник. В цента не са включени настаняване и храна. Половината от цената се внася авансово при записването.Няма подходящи условия за присъствие на деца и домашни любимци.
За записване и подробна информация на ultrajoro@abv.bg

Общо събрание
2024-06-22 17:00 - 20:00 UTC
На 22 юни от 17:00 часа ще се проведе Общото събрание на Сдружение „Институт по екологично строителство“.

На срещата ще бъде направено обобщение на дейностите от 2023 година, както и ще се планират детайлно предстоящите събития. Общото събрание ще разгледа постъпилите кандидатури за членство в ИЕС и ще обсъди варианти за приемане на студенти и привличане на нови членове и съмишленици.

2024-06-01
Студенти, специалност Архитектура в Нов български университет (НБУ), са на посещение на готова сграда, изградена изцяло от екологични материали – със сламени панели, измазана с глина и боядисана с еко боя. Студентите ще видят на практика приложението на естествените строителни материали и ще се запознаят с техните предимства. Семейството, което обитава къщата, ще разкаже за чудесния микроклимат в своя дом, постигнат благодарение на вложените в него екологични строителни материали.

Курс по строителство с естествени материали
2024-05-30 - 2024-06-02 | Имение Обичковци, България
Курсът е 4-дневен и включва практическо обучение за строителство с естествени материали. Програмата съдържа: първи ден – направа на стена от трамбована глина, направа на кирпич и пресовани глинени блокове, зидане с кирпич; втори ден – глинени мазилки, направа на арка; трети ден – каменна зидария, варови мазилки; четвърти ден – финишни варови мазилки, таделакт, стена от коб, пълнежи на стени с плетарка и баскии.
Максимален брой участници – 6.
Водещ арх. Георги Георгиев

Форум: "Eкохармонично строителство" Част 2
2024-05-30 | Bau Academy, бул."Цариградско шосе" 319, София
Форум: „Eкохармонично строителство. Част 2: Енергоефективен дизайн на жилищни комплекси при ново строителство и реновация“
Къде: Bau Academy, София или включване онлайн
Организатор: Bau Academy
Концепцията за еко хармоничните домове съчетава най-доброто от традиционната архитектура с най-модерните зелени технологии, за да създаде хибридни жилищни комплекси, които безпроблемно се сливат с естествената си среда и дават приоритет на устойчивостта, енергийната ефективност и модерния начин на живот.

Курс по строително дърводелство
2024-05-11 - 2024-05-12, 2024-04-20 - 2024-04-21, 2024-04-13 - 2024-04-14 | Раковски, Раковски, Пловдив, България
Курс, предназначен за начинаещи строители, за любители на дървото, както и за хора, на които им предстои изграждане на дървени конструкции. Два дни изпълнени с теория, практика и приложения, дискусии, тестове и запознанства.
Домакин – Хари Налбантов, ПриРоден Живот
